open-index/open-wikipedia-markdown huggingface dataset:
Torre Espacio

A **Torre Espacio** é un rañaceos da cidade de Madrid, o cuarto edificio máis alto de España e o décimo sexto de Europa.

Ten unha altura de 230 metros e 57 plantas sobre o nivel do chan. A fachada está cuberta exclusivamente de vidro, as plantas, que teñen forma cadrada na base, modifícanse a medida que aumenta a altura ata alcanzar unha forma oxival, formando unha curva que matematicamente representa a función coseno.

Está situado, xunto a outros tres rañaceos, no complexo Cuatro Torres Business Area (CTBA), entre os distritos de Fuencarral-El Pardo e Chamartín. A Torre Espacio foi a primeira en acabar de construírse. Foi proxectada polo arquitecto Henry N. Cobb, membro da firma *Pei Cobb Freed & Partners*, fundada por Ieoh Ming Pei. O edificio alberga oficinas de empresas como a Inmobiliaria Espacio S.L., OHL, Fertiberia, Ferroatlántica e tamén varias embaixadas.

## Historia e características 
miniatura|left|140px|A Torre Espacio de noite.
A construción do edificio comezou en 2004 e en marzo de 2007 chegou ao seu teito. Durante a noite do 4 de setembro de 2006 declarouse un incendio entre a planta 40 e 42, a última planta en construción nese momento, a unha altura de 162 metros. Non houbo feridos e os danos non afectaron á estrutura. A data do 24 de novembro de 2006 a Torre Espacio superou en altura ao entón edificio máis alto de España, o Hotel Bali III de Benidorm de 186 metros.

O 19 de marzo de 2007 un espectáculo pirotécnico a máis de 300 metros de altura celebrou que a torre chegara á súa máxima altura e que fora concluída. O 29 de marzo de 2007 deixou de ser o edificio máis alto de España ao ser superado pola Torre de Cristal, tamén situada no CTBA.

O edificio ten particularidades de deseño que provocaron que Discovery Channel centrásese nel no capítulo sexto da cuarta tempada da súa serie *Extreme Engineering* na construción dunha planta deste edificio. Entre esas particularidades está que a curva característica que presenta esta torre está definida pola función y = cos (x).

Na planta 33 existe unha capela católica, polo que é unha das capelas máis altas do mundo a 135 metros do chan. A bandeira de España do ático é unha das máis grandes xunto coa da Praza de Colón de Madrid.

## Notas 
## Véxase tamén 
* Cuatro Torres Business Area
* Lista de rañaceos en Madrid

### Ligazóns externas 
* Sitio web oficial 
* Urbanity: Torre Espacio  
* Culmina a obra de Torre Espacio, o edificio máis alto de España, de 236 metros en elmundo.es
Gran Hotel Bali

O **Gran Hotel Bali** é un hotel da cidade española de Benidorm (Alacant), o máis alto de Europa. Inaugurado o 17 de maio do ano 2002, foi o edificio máis alto de España desde que superou á Torre Picasso ata novembro de 2006, data en que foi superado pola madrileña Torre Espacio. Ten un total de 186 metros, malia que o plan parcial de construción prevía unha altura de 210 metros. A instalación é de catro estrelas, e conta con 52 plantas nas que se atopan: 776 habitacións, doce delas suites, 68 suites júnior e outros dez dormitorios sen barreiras arquitectónicas.

## Historia e características 
O Gran Hotel Bali, que está situado na Cala de Benidorm, empezou a construírse en 1990, cun orzamento próximo aos 2.000 millóns de pesetas, e a súa estrutura quedou terminada dez anos despois. A partir dese momento deu comezo a fase de habilitación e decoración de dependencias, distribuídas en dous edificios.

Está considerado como o hotel máis seguro de España xa que dispón de modernos sistemas informáticos para evitar catástrofes: materiais ignífugos, fiestras que se abren automaticamente para deixar saír o fume, portas que se pechan soas para evitar o paso do lume e un sofisticado dispositivo informático capaz de avisar aos técnicos sen a intervención humana.

O Gran Hotel Bali pertence ao grupo Bali, con outros dous hoteis tamén repartidos por Benidorm, nas dúas praias, o Cabana e o hotel Benidorm Center, de tres e catro estrelas respectivamente.

O director do proxecto, o arquitecto Antonio Escario, traballou xunto a un amplo equipo de colaboradores que deseñaron para este hotel unha estrutura en formigón armado, calculada polo Estudo de Enxeñería Florentino Regalado & Asociados para unha superficie total construída de 40.000 metros cadrados.

Anualmente o hotel alberga unha carreira de subida de escaleiras ata o miradoiro, estando a marca en posesión do australiano Paul Crake, que no ano 2003 ascendeu en 4 minutos e 35 segundos.

Desde o Gran Hotel celebrouse o primeiro campionato de salto base, o *Spain Base 08*. En 2009 empeza o *Base Jump Extreme World Championship*, o primeiro campionato mundial de salto base, que cada ano dará comezo no Gran Hotel Bali e percorrerá diversas cidades de todo mundo en busca dos mellores saltadores.

## Véxase tamén 
### Outros artigos 
* Lista de rañaceos en Benidorm
### Ligazóns externas 
* Gran Hotel Bali 
* Urbanity.es - Gran Hotel Bali  
* Competición de Subida de Escaleiras 
* Festival de Xadrez do Gran Hotel Bali 
* Florentino Regalado & Asociados
Forte de San Lourenzo

dereita|miniatura|Entrada ao recinto.
dereita|miniatura|Exterior do recinto.
dereita|miniatura|Escudo na entrada.
dereita|miniatura|Escudo na entrada.
O **Forte de San Lourenzo** é unha fortaleza da Idade Moderna situada en Goián (Tomiño), fronte á vila portuguesa de Vila Nova de Cerveira, da que está separada polo río Miño.

## Historia
A historia desta construción está ligada á da veciña Fortificación de Goián, construída xunto a outras ao longo do Baixo Miño para a defensa da fronteira sur de Galiza con Portugal. En 1663 a fortificación de Goián foi atacada e tomada polo exército portugués. No Tratado de Lisboa asinado en 1668 entre España e Portugal, ambas as dúas partes acordaron devolver as prazas fortes tomadas. A Coroa Española decidiu entón construír un novo forte de menores dimensións, o Forte de San Lourenzo, pois o tamaño da Fortaleza de Goián era excesivo para servir de base para unha gornición de soldados.

A construción do forte comezou en 1671, en cumprimento da Cédula Real da Raíña Mariana de Austria, no lugar no que antes se levantaba o Fortín da Barca. As obras, cun custo de 143.704 reais, remataron en 1673, xa durante o reinado de Carlos II.

A mellora nas relacións entre España e Portugal provocou que fose pouco utilizado, e co tempo foi obxecto dun abandono progresivo até o abandono definitivo no século XIX. En 1847 Pascual Madoz descrivíao do seguinte xeito: 

Despois do seu abandono foi froito de graves espolios que afectaron ó conxunto. A finais do século XX foi obxecto dun plan de recuperación e posta en valor.

## Arquitectura
O forte presenta planta cadrada con baluartes defensivos nos extremos que completan a forma estrelada do conxunto. Segundo Blanco Rotea e García Rodríguez "presentaba unha das plantas máis interesantes do conxunto galego de fortificacións do sistema defensivo do Baixo Miño, pola súa perfección e simetría de similares características ao Forte da Ínsua, no lado português". Cada baluarte tiña 3 garitas en cada un dos esquinais, que se poden apreciar nalgúns planos do século XVII.

Un foxo defensivo rodea o conxunto, salvado por unha ponte que permite o aceso á porta principal, antigamente pechada cunha porta levadiza. Neste portón consérvase unha inscrición da fundación co seguinte texto:{{cita|

Aos lados da porta sitúanse os escudos do sobrenome Girón á esquerda e Castillo á dereita.

No interior divídese en varias construcións: A Casa do Gobernador, a capela, cuarteis para 3 compañías, o almacén das armas, a corte, diversos almazéns e un pozo.

Na actualidade, os elementos defensivos do conxunto mantéñense en bo estado de conservación.

## Notas 
## Véxase tamén 
### Bibliografía 
*

### Ligazóns externas 
*Páxina sobre o forte
*Situación e recreación dixital do forte 
*Artigo sobre o forte, por Julio Anta.
Demi (álbum)

***Demi*** é o cuarto álbum de estudio da cantante estadounidense Demi Lovato. Ten prevista a súa saída o 14 de maio de 2013. O primeiro single, "Heart Attack", foi primeiro nas listas iTunes mundiais. O videoclip de "Heart Attack" lanzouse o 10 de abril de 2013, alcanzando o millón de visitas no mesmo día.

## Cancións
The Origin of Love

***The Origin of Love*** é o terceiro álbum de estudio do cantante británico Mika, lanzado o 16 de setembro de 2012. O álbum foi publicado o 17 de setembro de 2012 en Francia, e o 8 de outubro de 2012 no Reino Unido.

## Cancións 
## Véxase tamén 
### Ligazóns externas 
*Páxina oficial de Mika
SMS Frauenlob

O '*SMS *Frauenlob'''* foi o oitavo membro dos dez cruceiros lixeiros da clase *Gazelle*, construído pola Mariña Imperial alemá. Foi fabricado nos estaleiros AG Weser de Bremen, posto na grella en 1901, botado en marzo de 1902, e asignado á Hochseeflotte en febreiro de 1903. Armado cunha batería principal de 10 canóns de 105 mm e dous tubos de torpedos de 450 mm, o *Frauenlob* era capaz de acadar unha velocidade máxima de 21,5 nós (39,8 km/h).

O *Frauenlob* pasou toda a súa carreira nas forzas de recoñecemento da Hochseeflotte. Durante a primeira guerra mundial participou na batalla de Helgoland en agosto de 1914, onde foi gravemente danado polo cruceiro británico HMS *Arethusa*, e na batalla de Xutlandia o 31 de maio de 1916. Alí, nun caótico enfrontamento nocturno, o *Frauenlob* foi golpeado por un torpedo lanzado polo HMS *Southampton'', que causou que o buque afundise coa meirande parte da súa tripulación. Os restos foron descubertos no ano 2000 en moi boas condicións, sentado en vertical sobre o fondo mariño.
HMS Black Prince (1904)

O '*HMS *Black Prince'''* foi un cruceiro acoirazado da clase *Duke of Edinburgh* construído para a Royal Navy a mediados da década de 1900. Foi destinado ao mar Mediterráneo cando comezou a Primeira Guerra Mundial e participou na persecución do cruceiro de batalla alemán SMS *Goeben* e do cruceiro lixeiro SMS *Breslau*. Despois de que os barcos alemáns acadasen as augas otomás, o *Black Prince* foi enviado ao mar Vermello a mediados de agosto para protexer os convois de tropas que chegaban da India e para buscar buques mercantes alemáns. Despois de capturar dous barcos, o *Black Prince'' foi transferido á Grand Fleet en decembro de 1914 e foi afundido durante a batalla de Xutlandia o 31 de maio de 1916, morrendo todos os seus tripulantes.
Demi

***Demi** (2013-), un álbum da cantante estadounidense Demi Lovato.
***Demi Moore** (1962-), unha actriz estadounidense
***Demi Lovato** (1992-), unha actriz e cantante estadounidense.
SMS Grosser Kurfürst (1913)

O '*SMS *Grosser Kurfürst'''* foi o segundo acoirazado dos catro barcos da clase *König*. O *Grosser Kurfürst* (ou *Großer Kurfürst*) servíu na Mariña Imperial alemá durante a Primeira Guerra Mundial. O acoirazado foi posto na grella en outubro de 1911 e botado o 5 de maio do 1913. Foi formalmente asignado á Mariña Imperial o 30 de xullo de 1914, días antes de que estoupase a guerra entre Alemaña e o Reino Unido. O seu nome significa "Gran Elector", e refírese a Federico Guillerme I, o príncipe elector de Brandeburgo. O *Grosser Kurfürst* foi armado con 10 canóns de 305 mm en cinco torretas xemelgas e podía acadar unha velocidade máxima de 21 nós.

Xunto cos seus tres barcos irmáns, o *König*, o *Markgraf* e o *Kronprinz*, o *Grosser Kurfürst* tomou parte na meirande parte das accións da frota durante a guerra, incluída a batalla de Xutlandia entre o 31 de maio e o 1 de xuño de 1916. O barco foi obxectivo de fogo pesado en Xutlandia, pero non foi gravemente danado. Bombardeou posicións rusas durante a Operación Albion en setembro e outubro de 1917. O *Grosser Kurfürst* estivo involucrado en varios accidentes durante a súa carreira; chocou co *König* e o *Kronprinz*, encallou varias veces, foi torpedeado unha, e impactou cunha mina.

Despois da derrota alemá e da sinatura do armisticio en novembro de 1918, o *Grosser Kurfürst* e a meirande parte dos buques capitais da Hochseeflotte foron internados pola Royal Navy en Scapa Flow. Os barcos foron desarmados mentres as potencias aliadas negociaban a versión final do Tratado de Versalles. O 21 de xuño de 1919, días antes de que o tratado fose asinado, o comandante da frota internada, o contraalmirante Ludwig von Reuter, ordenou afundir os barcos da frota para asegurarse de que os británicos non puidesen apoderarse deles. A diferenza dos seus irmáns, o *Grosser Kurfürst'' foi refrotado en 1938 e despezado en Rosyth.
Estudiantes

**Estudiantes** pode referirse a varios clubs:

*
** **Club Atlético Estudiantes** (1898-), un club deportivo de Caseros.
** **Club Atlético Estudiantes (Paraná)** (1905-), un club de Paraná.
** **Club Estudiantes de La Plata** (1905-), un club deportivo de La Plata.
*
** **Club Baloncesto Estudiantes** (1948-), un club de baloncesto de Madrid.
*
** **Club Estudiantes de Lugo** (1962-), un club de baloncesto de Lugo.

## Miscelánea
***Residencia de Estudiantes** (1910-), un centro educativo de Madrid.
SMS König

O '*SMS *König'''* foi o primeiro dos catro acoirazados da clase *König* da Mariña Imperial alemá (*Kaiserliche Marine*) durante a primeira guerra mundial. O *König* (en galego: "rei") foi nomeado así na honra do rei Guillerme II de Württemberg. Posto na grella en outubro de 1911, o barco foi botado o 1 de marzo de 1913. O *König* foi completado pouco despois do comezo da primeira guerra mundial; foi asignado á Hochseeflotte o 9 de agosto de 1914.

Xunto cos seus tres barcos irmáns, o *Grosser Kurfürst*, o *Markgraf* e o *Kronprinz*, o *König* tomou parte na meirande parte das accións da frota durante a guerra. Como barco líder da liña alemá na batalla de Xutlandia o 31 de maio de 1916, o *König* enfrontouse con varios acoirazados británicos e recibiu dez impactos de calibre pesado. En outubro de 1917 forzou ao pre-dreadnought ruso *Slava* a que se afundise na batalla do estreito de Muhu, que seguiu á exitosa Operación Albion alemá.

O *König* foi internado, xunto coa meirande parte da Hochseeflotte, en Scapa Flow en novembro de 1918 tras o armisticio. O 21 de xuño de 1919 o contraalmirante Ludwig von Reuter ordenou afundir a frota mentres os barcos británicos estaban fóra do porto realizando exercicios. A diferenza da meirande parte dos buques afundidos, o *König'' nunca foi reflotado para o seu desmantelamento; os restos aínda se atopan no fondo da baía.
HMS Queen Mary

O '*HMS *Queen Mary'''* foi o derradeiro cruceiro de batalla construído pola Royal Navy antes da primeira guerra mundial. Tratouse do único membro da súa clase aínda que compartía moitas características coa clase *Lion*, incluídos os seus oito canóns de 343 mm. Foi completado en 1913 e participou na batalla de Helgoland como parte da Grand Fleet en 1914. Ao igual que a meirande parte dos modernos cruceiros de batalla británicos, nunca deixou o mar do Norte durante a guerra. Como parte do 1º escuadrón de cruceiros de batalla, intentou interceptar a unha forza alemá que bombardeou a costa inglesa do mar do Norte en decembro de 1914, pero sen éxito. Foi reparado a comezos do 1915 e perdeuse a batalla do banco Dogger no mes de xaneiro, pero participou na maior acción da frota da guerra, a batalla de Xutlandia, a mediados de 1916. Foi golpeado dúas veces polo cruceiro de batalla alemán *Derfflinger* durante a primeira parte do enfrontamento e as súas polvoreiras estouparon pouco despois afundindo o barco.

Os seus restos foron descubertos en 1991 e descansa en pezas, con algunhas das súas partes do revés, no fondo do mar do Norte. O *Queen Mary'' foi designado como un lugar protexido pola Lei de protección de restos militares de 1986, xa que é a tumba de 1.266 tripulantes.
O Camiño Novo

Como topónimo **Camiño Novo** pode referirse a:

;En Galiza
***O Camiño Novo**, lugar da parroquia de Viascón, no concello de Cerdedo-Cotobade;
***O Camiño Novo**, lugar da parroquia de Moimenta, no concello de Lalín;
***O Camiño Novo**, lugar da parroquia de Sedes, no concello de Narón;
***O Camiño Novo**, lugar da parroquia de Tomiño, no concello de Tomiño.

## Véxase tamén
### Outros artigos
Grancima

As **grancimas** (ou **granzimas**) son encimas do tipo das serina proteases, que se encontran almacenadas en gránulos citoplasmáticos e son liberadas polas células T citotóxicas e as células asasinas naturais. O seu nome vén do inglés *"**gran**ule en**zyme**"* ("encima dos gránulos"). A misión deste encima é inducir a apoptose de células que foron infectadas por virus, o que destruirá tamén os virus.

As células T citotóxicas e as células asasinas naturais liberan unha proteína chamada perforina, que ataca a membrana das células diana. Inicialmente os investigadores pensaban que a perforina era a única que podía crear estes poros na membrana plasmática a través dos cales podían entrar as grancimas, que inducirían a apoptose. En realidade, o papel da perforina está peor comprendido ca o da propia grancima, é discutido,

As grancimas inducen a apoptose ao clivar as caspases (especialmente a caspase-3), que á súa vez activa a DNase activada por caspase, o cal degrada o ADN, inducindo cascadas apoptóticas. Ademais, a grancima B (GrB) cliva a proteína Bid, que recruta as proteínas Bax e Bak para cambiar a permeabilidade das membranas das mitocondrias, causando a liberación do citocromo c (que é un dos compoñentes que se necesitan para activar a caspase-9 por medio do apoptosoma), Smac/Diablo e Omi/HtrA2 (que suprimen o inhibidor de proteínas da apoptose, IAPs), entre outras proteínas. Ademais, a grancima B cliva moitas outras moléculas responsables da apoptose sen a axuda da caspase, como se comprobou en experimentos con células T citotóxicas de ratos knockout incubados con outras células.

A secreción de grancima pode detectarse e medirse usando as técnicas da western blot ou ELISA. As células secretoras de grancima poden identificarse e cuantificarse por citometría de fluxo ou ELISPOT. Alternativamente, a actividade de grancima pode estimarse en virtude da súa actividade de protease.

As grancimas, ademais da súa actividade citotóxica intracelular, parece ser que teñen tamén actividades extracelulares, xa que se encontran niveis elevados de grancimas en estado soluble no plasma en pacientes con diversas enfermidades.

## Xenes 
* GZMA
* GZMB
* GZMH
* GZMK
* GZMM

## Notas
Flood (Internet)

***Flood*** é unha palabra inglesa que quere dicir, literalmente, "inundación" ou "afogo". Cando empregamos esta palabra nun tema ou nunha temática do ámbito informático, referímonos a unha repetición sistémica e desmesurada dalgunha mensaxe á rede nun curto período de tempo.

Hai varias definicións do que poderiamos entender como *flood*. Normalmente aplícase ao envío constante, en masa, e nun tempo relativamente curto, de información a unha persoa para conseguir a saturación e que, á hora de responder, supere o límite do servidor, e este o expulse.

Na actualidade, non obstante, acostúmase a facer emprego desta palabra referida a un foro. Facer *flood* nun foro, significa escribir mensaxes seguido, dunha maneira repetitiva. Adóitase facer co fin de conseguir aumentar o número de mensaxes escritas que ten cada persoa nun foro, pero tamén é habitual que os usuarios inexpertos e principiantes fagan *flood* sen se decatar.

Podemos tamén denominar *flood* todas aquelas mensaxes que non teñen nada que ver co tema tratado ou que se fosen desviando. Isto é bastante habitual, sobre todo nos foros de discusión, onde dun tema se salta para outro.
Foro (Internet)

Un **foro** ou **foro de discusión** de Internet é unha ferramenta de comunicación asíncrona en grupo, coñecida tamén como *conferencia electrónica*. O funcionamento é moi semellante ao das listaxes de distribución ou de correo electrónico, mais neste caso, para participar ou ler as mensaxes emitidas polo resto do grupo fai falta que o usuario estea conectado ao servidor que xestiona o foro. As mensaxes non se transfiren directamente ao computador do usuario, como sucede co correo electrónico, senón que o usuario traballa directamente na aplicación do foro, accedendo mediante unha chave de aceso.

A función fundamental dos foros é que permiten o debate e o intercambio de opinións entre moitos usuarios, inda que poden ter outras posibilidades como por exemplo servir para se presentar e preguntar dúbidas, facilitar a comunicación entre profesores e alumnos nun curso virtual, anunciar mudanzas en xogos e páxinas web, ou acumular ligazóns recomendadas sobre un tema.

## Foro de discusión 
Trátase dunha ferramenta colaborativa, semellante a un taboleiro de anuncios virtual, que permite que diferentes persoas se comuniquen e poidan falar ou debater en liña sobre un ou máis temas. É un sistema en que a comunicación entre usuarios non se dá en tempo real e as mensaxes se adoitan gardar durante un longo período de tempo.

Normalmente, o foro conta con diferentes *fíos* ou temas de discusión, cada un relacionado cunha área de debate diferente, coma a política, a ciencia e a tecnoloxía, os deportes etc.

A primeira das mensaxes determina o tema ou fío de discusión inicial e, a partir dela, iníciase toda unha serie de mensaxes que, de feito, son as respondidas polos usuarios que lle contestan ao tema inicial.
A Marola

**A Marola** é un pequeno illote situado fronte á costa de Dexo-Serantes, no concello de Oleiros na Comarca da Coruña.

## Xeografía 
A Marola está situada xusto na confluencia das rías de Ferrol, Betanzos e Coruña, polo que é unha zona de correntes e ondas debido ás cales xurdiu o refrán: "Quen pasou a Marola, pasou a mar toda".

Esta zona oleirense foi declarada monumento natural en 1998.

O illote pódese observar, cunha magnífica vista do Cabo Prior, a Ría de Ares, o faro de Mera e da cidade da Coruña, dende o Seixo Branco, pertencente á xa nomeada costa de Dexo-Serantes.

Os concellos da Coruña e Oleiros adicaron senllas rúas ao illote no barrio de Monte Alto e en Dexo, respectivamente.

## Galería de imaxes 

Ficheiro:A Marola - panoramio - Santi Garcia (1).jpg|A Marola.

## Notas 
## Véxase tamén
### Ligazóns externas
*¿Sabes de dónde proviene el dicho «quen pasou a Marola pasou a mar toda»? (27/7/2022) infoleiros.com .
*
Procopio

**Procopio** é o nome das seguintes persoas:

* Procopio (usurpador), emperador romano.
* Procopio Antemio, emperador romano de Occidente de 467 a 472.
* Procopio (historiador), historiador romano de Oriente.
*Procopio (xeneral), xeneral romano oriental (ver Basilio I).
* Procopio de Gaza, retórico cristián grego do século VI.
* San Procopio, varios santos con este nome.
Tomb Raider (videoxogo de 2013)

***Tomb Raider*** é un videoxogo de acción, aventura e plataformas cun toque *survival* desenvolto por Crystal Dynamics e distribuído por Square Enix. É o noveno título da saga Tomb Raider e o quinto título feito por Crystal Dynamics. O xogo é un reinicio da serie que conta os orixes da súa protagonista, Lara Croft. É o primeiro xogo da serie en ser clasificado Mature (M) pola ESRB e +18 pola PEGI. O xogo foi lanzado para PlayStation 3, Xbox 360 e Microsoft Windows o 5 de marzo do 2013.

## Historia 
Tomb Raider relata os intensos e conflitivos orixes de Lara Croft e a súa transformación de moza asustadiza a endurecida supervivente. O primeiro, Lara amosa medo perante o perigo, pois carece de confianza nas súas propias capacidades e xuízo. Aínda así, xa vemos xermes do que será a futura Lara.

## Recepción 
## Notas 
## Véxase tamén 
### Ligazóns externas 
* Páxina oficial de *Tomb Raider*
Outlaw Gentlemen & Shady Ladies

***Outlaw Gentlemen & Shady Ladies*** é o 5º álbum da banda danesa Volbeat, lanzado o 9 de abril de 2013. É o primeiro álbum da banda con Rob Caggiano coma guitarrista principal.

## Cancións 
## Véxase tamén 
### Ligazóns externas 
*Páxina oficial de Volbeat
HMS Duke of Edinburgh

O '*HMS *Duke of Edinburgh'''* foi o principal buque dos cruceiros acoirazados da clase do mesmo nome construídos para a Royal Navy a mediados da década de 1900. Foi destinado ao mar Mediterráneo cando comezou a primeira guerra mundial e participou na persecución do cruceiro de batalla alemán SMS *Goeben* e do cruceiro lixeiro SMS *Breslau*. Despois de que os barcos alemáns acadasen as augas otomás, o *Duke of Edinburgh* foi enviado ao mar Vermello a mediados de agosto para protexer os convois de tropas que chegaban da India. O buque foi transferido á Grand Fleet en decembro de 1914 e participou na batalla de Xutlandia en maio de 1916. Non foi danado durante esa batalla, sendo o único barco do seu escuadrón que sobrevivíu. Finalmente foi transferido ao océano Atlántico en agosto de 1917 para escoltar convois. O buque sería vendido para o despedazamento en 1920.

## Descrición 
O *Duke of Edinburgh'' desprazaba 12.790 toneladas en baleiro e 14.189 t totalmenete cargado. O barco tiña unha eslora de 154,1 m, unha manga de 22,4 m e un calado de 8,2 m. Estaba impulsado por motores de vapor de tripla expansión de catro cilindros, que conducían a dous eixos, e que producían un total de 23.000 CV dándolle unha velocidade máxima de 23 nós (43&nbsp;km/h). Os motores estaban alimentados por 20 caldeiras acuatubulares Babcock & Wilcox e 6 caldeiras cilíndricas. O barco cargaba un máximo de 2.180 t de carbón e 610 t adicionais de fuel oil que se pulverizaba sobre o carbón para incrementar a súa velocidade de combustión. A plena capacidade, podía percorrer 8.130 millas náuticas (15.060&nbsp;km) a unha velocidade de 10 nós (19&nbsp;km/h). A dotación do barco era de 789 oficiais e mariñeiros.

### Armamento 
O seu principal armamento consistía en seis canóns de 234&nbsp;mm en torretas sinxelas. Os canóns estaban distribuídos en dous torretas na liña central (unha a proa e outra a popa) e catro torretas dispostas nas esquinas ao redor das chemineas. O seu armamento secundario de catro canóns de 152,4&nbsp;mm organizouse en casamatas individuais. Estaban montadas en medio do barco na cuberta principal e só podían ser usadas co tempo en calma. Foi equipado tamén con vinte Vickers QF de 47&nbsp;mm, seis nos teitos das torretas e o resto na superestrutura. O barco tamén montaba tres tubos de torpedos somerxidos de 450&nbsp;mm.
Saúde mental

[miniatura|Hospital psiquiátrico de Conxo en [Santiago de Compostela.]]
**Saúde mental** é o estado de equilibrio entre unha persoa e o seu contorno socio-cultural, o que garantiza a súa participación laboral, intelectual e de relacións para alcanzar un benestar e unha calidade de vida. Dise “saúde mental” como analoxía a “saúde ou estado físico”, pois o mental corresponde a dimensións máis complexas que o funcionamento soamente orgánico do individuo. A saúde mental foi definida de múltiples formas por autores de diferentes culturas. Os conceptos de saúde mental inclúen o benestar subxectivo, a autonomía e potencial emocional, entre outros. Porén, as precisións da Organización Mundial da Saúde (OMS) establecen que a saúde mental non é só a ausencia de trastornos mentais. Se define como un estado de benestar na cal o individuo é consciente das súas propias capacidades, pode afrontar as tensións normais da vida, pode traballar de forma produtiva e frutífera e é capaz de facer unha contribución a súa comunidade.

En cambio, un punto en común na cal coinciden os teóricos é que “saúde mental” e “enfermidades mentais” non son dous conceptos opostos, é dicir, a ausencia dun recoñecido *desorde mental* non indica necesariamente que se teña *saúde mental* e, ao revés, sufrir un determinado trastorno mental non constitúe un impedimento para gozar dunha saúde mental razoablemente boa.

A observación do comportamento dunha persoa na súa vida diaria é o principal modo de coñecer o estado da súa saúde mental en aspectos como o manexo dos seus temores e capacidades, súas competencias e responsabilidades, a manutención das súas propias necesidades, a forma en que afronta súas propias tensións, súas relacións interpersoais e a maneira en que dirixe unha vida independente. Ademais o comportamento que ten unha persoa fronte a situacións difíciles e a superación de momentos traumáticos permiten establecer unha tipoloxía acerca de seu nivel de saúde mental.

Desde 1992, o 10 de outubro celébrase o *Día Mundial da Saúde Mental*.

## Notas
HALCA

**HALCA** (acrónimo de *Highly Advanced Laboratory for Communication and Astronomy*), orixinalmente nomeado como **Muses B** e logo rebautizado como **Haruka** (*moi lonxe* en xaponés) foi un observatorio espacial da axencia xaponesa ISAS lanzado o 12 de febreiro de 1997 mediante un foguete M-5 desde o Centro Espacial de Uchinoura.
Ray Experiment Telescope)

## Notas 
## Véxase tamén 
### Ligazóns externas 
* Páxina de HALCA na JAXA (antes ISAS)
The Palace of Auburn Hills

O **The Palace of Auburn Hills** é un pavillón deportivo situado en Auburn Hills, Míchigan. Inaugurado en 1988, é a cancha dos Detroit Pistons, equipo de baloncesto da National Basketball Association (NBA). Foi ademais a casa dos Detroit Shock da WNBA, dos Detroit Vipers da IHL, dos Detroit Safari da CISL e dos Detroit Fury da AFL.

A capacidade de espectadores é de 20,804 para hóckey sobre xeo; 22,076 para baloncesto; e un máximo de 23,000 para concertos.

## Véxase tamén 
### Ligazóns externas 
* Páxina web do The Palace of Auburn Hills
Xurxo de Pisidia

**Xurxo de Pisidia** foi un escritor grego. O seu xentilicio aparece escrito de varias formas: Πισσίδον, Πισίδου, Πισιδίου, Πησίδου, Πησίδη, Πισσίδους, Πισίδους, e en latín como *Pisides* e *Pisida*.
## Traxectoria
Naceu en Pisidia e viviu en tempos do emperador Heraclio (610-641) e do patriarca Serxio (610-639). É mencionado como diácono e Χαρτοφύλαξ (cartofilax ou rexistrador) ou Σκευοφύλαξ, (esqueuofilax, portador dos vasos sagrados) da grande igrexa de Constantinopla. Nicéforo Calisto chamouno "refendario" (ῥεφενδάριος). Acompañou ao emperador Heracliο á súa primeira expedición contra os persas o 622.

## Obras 
As obras que se conservan deste autor son:
* Εἰς τὴν κατὰ Περσῶν Ἐκστρατείαν Ἡρακλείον τοῦ Βασιλέως, ἀκροάσεις τρεῖς, *De Expeditione Heraclii Imperatoris contra Persas Libri tres*.
* Πόλεμος Ἀβαρικός, ou Ἀβαρικά, *Bellum Avaricum*, ou *Avarica*; ou (nome enteiro) Εἰς τὴν γενομένην ἔφοδον τῶν Βαρβαρῶν καὶ εἰς τὴν αὐρῶν ἀστυχίαν ἤτοι ἔκθεσις τοῦ γενομένου πολέμου εἰς τὸ τεῖχος τῆς Κωνσταντινουπόλεως μεταξὺ Ἀβάρων καὶ τῶν Πολίτων, *De invasione facta a barbaris ac de frustrato eorum consilio, sive expositio belli quod gestum est ad moenia Constantinopoleos inter Abares et Cives*. Esta obra describe o ataque dos ávaros en Constantinopla e como foron rexeitados (626) estando ausente Heraclio e cos persas ocupando Calcedonia.
* Ἀκάθιστος Ὕμνος, *Hymnus Acathistus*, conmemoración da vitoria sobre os ávaros.
* Εἰς τὴς ἁγίαν τοῦ Χριστοῦ τοῦ Θεοῦ ἡμῶν ἀνάστασιν *In Sanetam Jesu Christi, Dei Nostri, Resurrectionem*. Poema en 129 trímetros iámbicos escrito sobre o 627.
* Εἰς Ἡράκλειον τὸν Βασιλέα, *De Heraclio Imperatore*, comunmente chamada Ἡρακλιάς *Heraclias*, ou Ἡρακλιάδος Ἀκροάσεις δύω, *Heracliadis Libri Dúo*. Tamén é coñecida como ἤτοι εἰς τὴν τέλειαν πτῶσιν Χοσπόου Βασιλέως Περσῶν *Sive de Extremo Chosroae Persarum Regis Excidio*. Escrita sobre o 628.
* Ἑξαήμερον ἤτοι Κοσμουργία, *Opus Sex Dierum seu Mundi Opificium*. Poema de 1910 trímetros iámbicos.
* Εἰς τὸν μάταιον Βίον, *De Vanitate Vitae*. Poema de 262 versos iámbicos.
* Κατὰ Σευήρον *Contra Severum* ou Κατὰ δυσσεβοῦς Σευήρον Ἀντιοχείας, *Contra Imperium Severum Antiochiae* . Poema de 731 versos iámbicos.
* Ἐγκώμιον εἰς τὸν ἅγιον Ἀναστάσιον μάρτυρα, *Encomium in Sanctum Anastasium Martyrem*; ou máis cumprido Βίος καὶ πολιτεία καὶ ἄθληδις τοῦ ἁγίου καὶ ἐνδόσου ὁσίον μάρτυρος Ἀναστασίου τοῦ μαρτυρήσαντος ἐν Πέρσιδι, *Vita, Institutum, et Certamen Sancti, Gloriosi, et Venerabilis Martyris Anastasii, qui in Perside Martyrium passus est*.
* Εἰς τὸν ἐν Βλαχέρναις ναὸν *In Templum Deiparae Constantinopoli in Blachernis situm*; poema curto en verso iámbico.
Escribiu outras obras que non se conservan pero son mencionadas por outros autores como Teófanes Isáurico na súa *Chonographia*, Suídas no *Lexicon*, Xurxo Cedreno no *Compendium*, Nicéforo Calisto na súa *Historia Ecclesiastica*, e Xoán Tzetzes nos *Commentarii*.

## Véxase tamén
### Bibliografía
*Textos De Xurxo de Pisidia online Da Patrologia Graeca de Jacques Paul Migne. 
*Textos gregos na Patrologia Graeca de Migne con índices analíticos.
Espoo Metro Areena

O **Espoo Metro Areena** (denominado **LänsiAuto Areena** entre 1999 e 2009) é un pavillón deportivo do distrito de Tapiola, na cidade de Espoo, Finlandia. Foi inaugurado en 1999 e ten capacidade para 7&nbsp;017 espectadores para partidos de hóckey sobre xeo e 8&nbsp;414 para concertos. O seu patrocinador é a maior cadea de restaurantes de comida rápida de Finlandia, Hesburger.

É empregado principalmente para a práctica de hóckey sobre xeo, sendo a casa de Kiekko-Espoo, equipo que actualmente compite na segunda categoría deste deporte en Finlandia, a Mestis.
300px|miniatura|O Barona-areena nun partido dos Espoo Blues.

## Concertos destacados 
* Alice Cooper
* Bryan Adams
* Dalai-lama
* Darren Hayes
* Harry Belafonte
* Laura Pausini
* Helmut Lotti

## Notas 
## Véxase tamén 
### Ligazóns externas 
* Sitio oficial 
* Ficha descritivaen www.hockeyarenas.net
Aguiar da Beira

miniatura|Aguiar da Beira

**Aguiar da Beira** é unha vila portuguesa pertencente ao Distrito da Guarda, Rexión Centro e subrexión do Dão-Lafões, con preto de 1&nbsp;400 habitantes. Érguese a 781 metros de altitude.

É sede dun municipio con 203,68&nbsp;km² de área e 5&nbsp;473 habitantes (2011), subdividido en 13 freguesías. O municipio está limitado ao norte polo municipio de Sernancelhe, ao leste por Trancoso, ao sueste por Fornos de Algodres, ao suroeste por Penalva do Castelo e a oeste por Sátão.

## As freguesías 
As freguesías de Aguiar da Beira son as seguintes:

* Aguiar da Beira
* Carapito
* Cortiçada
* Coruche
* Dornelas
* Eirado
* Forninhos
* Gradiz
* Pena Verde
* Pinheiro
* Sequeiros
* Souto de Aguiar da Beira
* Valverde

## Historia 
O concello de Aguiar da Beira recibiu carta foral de Dona Teresa en 1120.

## Vilas irmanadas 
A vila de Aguiar da Beira está irmanada con:
*  Lisdoonvarna, Condado de Clare, Irlanda (desde o 11 de outubro de 1998)

## Notas 
## Véxase tamén
Nicéforo Calisto

**Nicéforo Calisto Xantópulos** (en latín *Nicephorus Callistus Xanthopulus*, en grego Νικηφόρος Κάλλιστος Ξανθόπουλος) foi un escritor bizantino autor dunha importante historia eclesiástica.
## Traxectoria
Naceu a finais do século XIII e morreu sobre o ano 1350. Comezou a escribir a súa principal obra cando tiña 35 anos e dedicouna a Andrónico II Paleólogo (que morreu en 1332). É coñecido simplemente como **Calisto** (*Callistus*) ou como **Nicéforo Calisto**.

## Obras 
As súas obras son:
* *Historia Ecclesiastica*, en 23 libros (8 consérvanse e hai resumos de 5 máis).
* Σύνταγμα, *de Templo et Miraculis S. Mariae ad Fonteri*.
* *Catalogus imperatorum Constantinopolitanorum, Versibus iambicis*.
* *Catalogus Patriarchorum Constantinop.*
* *Catalogus Libror. Geneseos, Exodi, Levitici, Numerorum et Deuteronomici*.
* *Catalogus SS. Patrum Ecclesiae*.
* *Catalogus brevis Hymnographorum Ecclesiae Graecae*.
* *Menologitus Sanctorum*.
* *Excidium Hierosolymitanum*
* Himnos, sermóns, homilías e epístolas.
Ángel Serrano

**Ángel Serran Yubero**, coñecido como **Ángel Serrano**, nado o 12 de marzo de 1942 en Madrid e un ex xogador e ex-adestrador profesional de baloncesto internacional español que xogou durante a meirande parte da súa carreira no Club Baloncesto Breogán de Lugo da Liga Española de Baloncesto. Como adestrador destaca a súa campaña 1986-1987 co Breogán na liga ACB. Foi internacional absoluto con España en 23 ocasións.

## Traxectoria 
### Xogador 
Formado na canteira do Colexio Ateneo de Madrid, chegou ao primeiro equipo xogando dúas tempadas en Segunda División. Posteriormente xogaría no Agromán de Madrid durante dúas temporadas, para finalmente asinar durante un ano co Real Canoe. Posteriormente marcharía de Madrid cara Vitoria para asinar co equipo no que transcorreu case toda a súa carreira, o SD Kas de Vitoria. Finalmente xogaría un último ano no Club Baloncesto Breogán de Lugo.

* 20px|border Ateneo Madrid (1961-1963)
* 20px|border CB Agromán (1963-1965)
* 20px|border Real Canoe (1965-1966)
* 20px|border SD Kas (1966–1968)
* 20px|border|ACB Breogán Lugo (1968–1976)

### Internacional 
Ángel Serrano foi 23 veces internacional coa selección de baloncesto de España absoluta. Con ela participaría nos Xogos Mediterráneos de 1967, onde acabou no sexto lugar, no Eurobasket do mesmo ano, acabando na décima posición e no Mundial
Extraordinario de Chile.

### Adestrador 
Como adestrador comezou na categoría xuvenil do Canoe para posteriormente adestrar ao primeiro equipo. Finalmente, anos despois, adestraría unha última tempada no Club Baloncesto Breogán da liga ACB.

* 20px|border Real Canoe
* 20px|border|ACB Breogán Lugo (1986–1987)

## Estilo 
Ángel Serrano era un aleiro que destacaba no xogo colectivo, defensa e tiro exterior.

## Notas 
## Véxase tamén 
### Ligazóns externas 
*Ángel Serrano: Consagración en el Kas
*Leche Río Breogán
*Selección española absoluta 1967
Seixo Branco

O **Seixo Branco** é como se coñece un filón branco de cuarzo situado na costa de Serantes, no concello de Oleiros, facilmente recoñecible dende o mar, e que, inclusive serve de orientación aos navegantes pola zona.

miniatura|dereita|Vista do Seixo Branco dende o cantil

## Situación 
Está dentro da zona especial de conservación (ZEC) Costa de Dexo, que ocupa o tramo costeiro comprendido entre o faro de Mera e o porto de Lorbé, entre as rías de Ares e Betanzos, e Ría da Coruña no denominado Golfo Ártabro. Este espazo natural, de gran riqueza biolóxica, demais está declarado como monumento natural.

A perspectiva panorámica na súa proximidade permite contemplar o cabo Prior, a ría de Ares e a cidade da Coruña, coa Torre de Hércules. Tamén se divisa dende el o illote coñecido como A Marola, que inspirou o refrán mariñeiro "Quen pasou A Marola, pasou a mar toda", facendo referencia á bravura do mar nesta zona da costa.

## Natureza 
Resultan interesantes, ademais, as formacións xeolóxicas que se dan nos acantilados da zona. Trátase de covas mariñas chamadas furnas, orixinadas pola erosión superior do vento e a erosión inferior do mar. Coa marusía, a auga canalízase polas cavidades e acelérase dado o estreitamento, saíndo á superficie a modo de chorro pulverizado. Entre elas cabe destacar A Regocha, Ollo Pequeno e Ollo Grande.

O clima oceánico húmido consegue manter unhas temperaturas pouco flutuantes ao longo do ano. A fauna que habita estes cantís está composta principalmente por aves mariñas, como a gaivota patiamarela (*Larus michahellis*) e o corvo mariño cristado (*Phalacrocorax aristotelis*). Entre as plantas especializadas que enraízan nas fírgoas dos saíntes graníticos está a *armeria pubigera* e unha especie moi predominante, o toxo (*Ulex europaeus*).

## Historia e turismo 
A súa situación estratéxica converteu este lugar nunha localización dunha batería militar deseñada antes da guerra civil e abandonada a partir da segunda guerra mundial.

Pouco antes de chegar a Seixo Branco, está o faro de Mera e un pequeno centro de interpretación na que foi a antiga casa do fareiro.

Tamén se atopa preto o castro de Subiña, exemplo representativo da cultura castrexa. Trátase dun recinto duns 150 metros de diámetro, fortificado en dúas estruturas circulares concéntricas, aínda sen escavar.

## Notas 
## Véxase tamén 
### Outros artigos 
* Costa do Dexo-Serantes

### Ligazóns externas 
*Xunta de Galicia. Consellería do Medio Ambiente, Territorio e Vivenda. Costa de Dexo
*Seixo Branco  en Turgalicia
Heraldo de Arosa

***Heraldo de Arosa*** foi un semanario editado en Vilagarcía de Arousa de 1917 a 1918.

## Historia e Características 
Órgano da Juventud de defensa de Vilagarcía de Arousa, apareceu a finais de xaneiro de 1918. Estaba dirixido por Gonzalo Albarrán Botana e dende finais de novembro por Vicente Gómez Paratcha que antes fora o redactor-xefe. De tendencia política maurista e anticaciquil, incluíu críticas a *Galicia Nueva*. Cesou a súa edición a finais de 1918.

## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia de Pontevedra
High Energy Astronomy Observatory 1

**HEAO 1** (acrónimo de *High-Energy Astronomy Observatory 1*) foi un observatorio espacial da NASA lanzado o 12 de agosto de 1977 mediante un foguete Atlas-Centaur desde o Centro Espacial de Cabo Cañaveral.

## Notas 
## Véxase tamén 
### Outros artigos 
* HEAO 2
* HEAO 3

### Ligazóns externas 
* Páxina de HEAO en HEASARC (NASA)
Pedro Cifré

**Pedro Cifré Oliver**, nado en 1947 en Pollença, Illas Baleares, e un ex xogador internacional e adestrador de baloncesto español. Foi internacional absoluto con España en 3 ocasións.

## Traxectoria 
Pedro Cifré xogou en equipos da máxima categoría do baloncesto como o La Casera Lugo, o Estudiantes ou o Patronato Bilbao, así como do Sant Josep de Badalona, o Círcol Catòlic de Badalona, o Yanko, o Constancia, o Kollflex e o CB Alcudia, equipo co cal se retirou en 1987.

En 1966 foi seleccionado para participar coa selección española nos campionatos de Europa júnior. A mesma tempada (1966-67) xogou cinco partidos coa selección española B e tres coa selección absoluta. Como adestrador de baloncesto de base, levou ao colexio Sant Josep de Badalona a gañar o campionato do mundo escolar de baloncesto. Finalmente, regresou a Mallorca onde fundou a escola de baloncesto do Alcudia.

## Notas
High Energy Astronomy Observatory 2

**HEAO 2**  (acrónimo de *High-Energy Astronomy Observatory 2*), renomeado máis tarde como **observatorio Einstein**, foi un observatorio espacial da NASA lanzado o 13 de novembro de 1978 mediante un foguete Atlas-Centaur desde o Centro Espacial de Cabo Cañaveral.

## Notas 
## Véxase tamén 
### Outros artigos 
*HEAO 1
*HEAO 3

### Ligazóns externas 
*Páxina de HEAO 2 en HEASARC (NASA)
HMS Lion (1910)

O '*HMS *Lion'''* foi un cruceiro de batalla da Royal Navy, o principal barco da súa clase. Tiña significativas melloras con respecto aos seus predecesores da clase *Indefatigable* en termos de velocidade, armamento e blindaxe. Os barcos da clase *Lion* eran 2 nos máis rápidos, cambiaron os canóns de 305 mm dos barcos máis vellos polo mesmo número de canóns de 343 mm, e tiña un cinto na liña de flotación de 229 mm de espesor contra os 152 mm da clase *Indefatigable*. Esta foi a resposta aos primeiros cruceiros de batalla alemáns, a clase *Moltke*, que eran máis grandes e potentes que os primeiros británicos, a clase *Invincible*.

O *Lion* serviu como buque insignia dos cruceiros de batalla da Grand Fleet durante a primeira guerra mundial, agás cando estivo sendo reacondicionado ou reparado. Afundíu ao cruceiro lixeiro alemán *Cöln* durante a batalla de Helgoland e serviu como buque insignia do vicealmirante Beatty nas batallas do banco Dogger e Xutlandia. Foi seriamente danado na primeira desas batallas e tivo que ser remolcado polo cruceiro de batalla *Indomitable'' para regresar a porto, onde estivo en reparación durante dous meses. Durante a batalla de Xutlandia tivo un grave incendio que puido destruír o barco pero grazas ao home ao mando da torreta incendiada, que mandou inundar a polvoreira, o buque salvouse. O lume destruíu unha torreta que tivo que ser retirada para reconstruíla e o barco pasou varios meses en reparación. Pasou o resto da guerra en patrullas sen incidentes no mar do Norte, aínda que proporcionou cobertura a distancia na segunda batalla de Helgoland en 1917. Pasou á reserva en 1920 e foi vendido para o despedazamento en 1924 baixo os termos do Tratado naval de Washington.
Castro da Subidá

O **castro da Subidá** está situado entre os lugares de Cidrás e As Sete Espadas, no alto da Porteliña, entre as parroquias de San Xurxo de Mogor e a de San Xián, sobre o val do Lameira cara ao nordeste e sobre o o val de Bagüín cara ao oeste. A denominación máis habitual é "Subidá", aínda que ás veces tamén se lle chama "castro da Porteliña". Nalgún caso pode aparecer escrito "Suvidá" ou incluso "Sividá", o que sería máis correcto etimoloxicamente, dado que o topónimo procede do latín *civitatem*.

## Morfoloxía 
Considérase que tería 3 ou 4 ha de superficie, aínda que este dato débese máis que nada a unha apreciación superficial e non a unha constatación arqueolóxica demostrada. Ten unha pequena croa ou acrópole de planta ovalada, con dous promontorios rochosos situados nos extremos norte e sur desta croa. Na bibliografía ás veces menciónase que estes promontorios formarían parte das defensas, a maneira de "torres" medievais. No sitio aparecen tamén varios petróglifos, algúns deles da idade de bronce, outros de cronoloxía indeterminada e outros do século XX, realizados polo curioso personaxe marinense Xosé Meijón. Outro dos factores que aportan importancia a este castro é o feito de que nel aparecesen varios cuncheiros, polo menos dous na ladeira oeste e un na ladeira leste. Algúns destes restos foron recollidos polo arqueólogo Antonio de la Peña Santos e foron estudados polo profesor de prehistoria e antropoloxía da Universidade de Santiago Xosé Manuel Vázquez Varela.

As vivendas castrexas esténdense sobre todo pola ladeira leste, e baixo delas hai os restos dun cuncheiro, se ben esta zona está alterada por varias canteiras para a extracción de pedra e outras obras menores, como un depósito de augas soterrado. Esta ladeira foi sondada a comezos da década de 1980 por Emilio Moledo Pérez e José Carlos Pascual Vázquez. Na década de 1990 a zona foi danada por un desterro feito pola Deputación de Pontevedra na ampliación da estrada EP-1201. Entre maio e setembro de 2011 foi escavado de novo e restauráronse varias estruturas de habitación. No Museo de Pontevedra poden verse algúns dos materiais de bronce aparecidos no castro.

## Notas 
## Véxase tamén
Courage League 1987-1988

A **tempada 1987-1988 da Courage League** foi a primeira edición da liga inglesa de rugby, que foi creada pola RFU tralo remate do primeiro mundial de rugby. A liga tomou o nome *Courage* do seu principal patrocinador, unha antiga empresa cervexeira.

## Formato da competición 
O torneo estivo composto por 12 equipos, e tiña un formato segundo o cal os equipos tiñan que disputar unha volta completa, de xeito que cada equipo se enfrontase ós outros 11 conxuntos unha vez. Na práctica a maioría dos equipos xogaron 11 encontros, pero algúns só xogaron 10 por mor da intrascendencia da última xornada en varios casos.

O sistema de puntuación foi o seguinte:
* 4 puntos pola vitoria.
* 2 puntos polo empate.
* 1 punto pola derrota.

A liga comezou o 5 de setembro de 1987.

## Táboa 
|-
!bgcolor="#efefef" width="20"|Posto
!bgcolor="#efefef" width="180"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.

|- bgcolor=#C1E8F7 align=center
| 1º ||align=left| 20px **Leicester  
|bgcolor=#ffffa5|**37**|| 10 || 9 || 0 || 1

|- bgcolor=#EFEFEF align=center
| 2º ||align=left| 20px Wasps                              
|bgcolor=#ffffa5|**37**|| 11 || 8 || 1 || 2

|- bgcolor=#EFEFEF align=center
| 3º ||align=left| 20px Harlequins 
|bgcolor=#ffffa5|**30**|| 11 || 6 || 1 || 4

|- bgcolor=#EFEFEF align=center
| 4º ||align=left| 20px Bath                               
|bgcolor=#ffffa5|**30**|| 11 || 6 || 1 || 4

|- bgcolor=#EFEFEF align=center
| 5º ||align=left| 20px Gloucester                  
|bgcolor=#ffffa5|**29**|| 10 || 6 || 1 || 3

|- bgcolor=#EFEFEF align=center
| 6º ||align=left| 20px Orrell 
|bgcolor=#ffffa5|**27**|| 11 || 5 || 1 || 5

|- bgcolor=#EFEFEF align=center
| 7º ||align=left| 20px Moseley
|bgcolor=#ffffa5|**26**|| 11 || 5 || 0 || 6

|- bgcolor=#EFEFEF align=center
| 8º ||align=left| 20px Notthingham           
|bgcolor=#ffffa5|**24**|| 11 || 4 || 1 || 6

|- bgcolor=#EFEFEF align=center
| 9º ||align=left| 20px Bristol           
|bgcolor=#ffffa5|**23**|| 10 || 4 || 1 || 5

|- bgcolor=#EFEFEF align=center
| 10º ||align=left| 20px Waterloo                  
|bgcolor=#ffffa5|**22**|| 10 || 4 || 0 || 6

|- bgcolor=#FFC0E0 align=center
| 11º ||align=left| 20px Coventry                              
|bgcolor=#ffffa5|**21**|| 11 || 3 || 1 || 7

|- bgcolor=#FFC0E0 align=center
| 12º ||align=left| 20px Sale                               
|bgcolor=#ffffa5|**11**|| 11 || 0 || 0 || 11

|- bgcolor=#ffffff align=center
|colspan="15"|
**— Tempadas —** 1988/89 >>>>
----
En **azul**  o campión (1º).  En **rosa'''  os equipos descendidos (11º e 12º).
|}

## Véxase tamén 
### Ligazóns externas 
* Páxina web oficial da Premiership